|  |  |  |  |
| --- | --- | --- | --- |
|  | |  | **ΑΝΑΚΟΙΝΟΠΟΙΗΣΗ ΣΤΟ ΟΡΘΟ** |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ** | |  | Άργος, 01/02/ 2018  Αρ. Πρωτ.: 84 |
| **ΠΕΡΙΦΕΡΕΙΑΚΗ Δ/ΝΣΗ Π΄ & Δ΄ ΕΚΠ/ΣΗΣ ΠΕΛΟΠΟΝΝΗΣΟΥ** | |  |  |
| **Δ/ΝΣΗ Β/ΘΜΙΑΣ ΕΚΠ/ΣΗΣ ΑΡΓΟΛΙΔΑΣ** | |  | **ΠΡΟΣ** |
| **1o ΓΕΝΙΚΟ ΛΥΚΕΙΟ ΑΡΓΟΥΣ** | |  | **Δ/ΝΣΗ Δ/ΘΜΙΑΣ ΕΚΠ/ΣΗΣ** |
| Ταχ. Δ/νση: | Γ. Δ. ΜΑΡΙΝΟΥ 58 |  | **ΑΡΓΟΛΙΔΑΣ** |
| Ταχ. Κώδικας: | 21200 |  |  |
| email: | mail@1lyk-argous.arg.sch.gr |  |  |
| Πληροφορίες: | Eλένη Παπαθανασίου |  |  |
| Τηλέφωνα: | 27510 66977 |  |  |
| FAX: | 27510 66977 |  |  |
|  |  |  |  |
|  |  |  |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΕΝΘΗΜΕΡΗ**

**ΕΚΠΑΙΔΕΥΤΙΚΗ ΕΚΔΡΟΜΗ ΣΤΗ ΘΕΣΣΑΛΟΝΙΚΗ**

**ΣΥΜΠΡΑΞΗ 1ου ΓΕΝΙΚΟΥ ΛΥΚΕΙΟΥ ΚΑΙ ΜΟΥΣΙΚΟΥ ΣΧΟΛΕΙΟΥ ΑΡΓΟΛΙΔΑΣ**

Το 1Ο **ΓΕΝΙΚΟ ΛΥΚΕΙΟ ΑΡΓΟΥΣ ΣΕ ΣΥΜΠΡΑΞΗ ΜΕ ΤΟ ΜΟΥΣΙΚΟ ΣΧΟΛΕΙΟ ΑΡΓΟΛΙΔΑΣ**  μετά από σχετική απόφαση του Συλλόγου Διδασκόντων θα πραγματοποιήσει πενθήμερη εκπαιδευτική πολιτιστική επίσκεψη στην Θεσσαλονίκη, στη Βέροια, Βεργίνα, Έδεσσα, Έδεσσα - Θεσσαλονίκη και επιστροφή στο Άργος σύμφωνα με την Υ.Α. **33120/ΓΔ4/28-2-2017**(ΦΕΚ 681/Β/6-3-2017).

**1**. **Στοιχεία εκδρομής**

1. **Ημερ/νια διεξαγωγής**: **05/03/18 έως 09/03/18.**

**Αριθμός μαθητών:** 97

**Αριθμός Συνοδών Καθηγητών**: έξι(06)

1. **Μέσον** : Δύο Λεωφορεία επαρκή στο να καλύψουν τον αριθμό των συμμετεχόντων μαθητών και των αντιστοίχων συνοδών.
2. **Κατάλυμα:** Διαμονή σε ξενοδοχείο πέντε αστέρων (5\*\*\*\*\*) στο δυτικό τμήμα της πόλης της Θεσσαλονίκης ώστε να έχει την μικρότερη δυνατή απόσταση από τον κύριο προορισμό Βεργίνα - Βέροια και να έχει πάνω από τέσσερις ορόφους, αφού την ίδια περίοδο θα βρίσκονται 5 Λύκεια της περιοχής μας για την ασφάλεια και τον έλεγχο των μαθητών μας. Κάθε σχολείο θέλουμε να βρίσκεται σε διαφορετικό όροφο
3. **Δρομολόγια:**
4. **Ημέρα 1n: Δευτέρα 05 Μαρτίου 2018**

06.00 Αναχώρηση από τον αύλειο χώρο του σχολείου με λεωφορεία.

18.00 Άφιξη στη Θεσσαλονίκη τακτοποίηση στο ξενοδοχείο, βραδινή έξοδος.

**Ημέρα 2n: Τρίτη 06 Μαρτίου 2018**

09:00 Αναχώρηση για Βεργίνα και ξενάγηση στον αρχαιολογικό χώρο της Βεργίνας

13.00 Επίσκεψη στο Δημαρχείο της Βέροιας - φαγητό -αναψυχή.

15:30 Αναχώρηση για Έδεσα – επίσκεψη στους καταρράκτες.

17:30 Αναχώρηση για Θεσσαλονίκη, άφιξη στο ξενοδοχείο, ξεκούραση, βραδινή έξοδος.

**Ημέρα 3n: Τετάρτη 07 Μαρτίου 2018**

10:30 Επίσκεψη στο Ναό του Αγίου Δημητρίου, στην Άνω Πόλη, Γεντί Κουλέ, στο Λευκό τον Πύργο και παραμονή στο κέντρο της πόλης για μεσημεριανό φαγητό και ψυχαγωγία.

17:00 Άφιξη στο ξενοδοχείο, ξεκούραση, βραδινή έξοδος

**Ημέρα 4n: Πέμπτη 08 Μαρτίου 2018**

10:30 Επίσκεψη στο Αρχαιολογικό Μουσείο της πόλης - Περιήγηση στην πόλη και παραμονή στο κέντρο της για μεσημεριανό φαγητό και ψυχαγωγία.

13:00 Άφιξη στο ξενοδοχείο, ξεκούραση, βραδινή έξοδος.

**Ημέρα 5n: Παρασκευή 09 Μαρτίου 2018**

10:00 Αναχώρηση για Άργος – ενδιάμεσες στάσεις για φαγητό και ξεκούραση

21:00 Άφιξη στο Άργος στο χώρο του σχολείου

Τις ημέρες της διαμονής θα πραγματοποιείται βραδινή έξοδος στη πόλη της Θεσσαλονίκης για ψυχαγωγία με τη χρήση των λεωφορείων.

1. Οι οδηγοί θα παραλάβουν το πρόγραμμα από τον αρχηγό της εκδρομής και θα το τηρήσουν απαρέγκλιτα.
3. **2**. **Ασφάλεια**:
4. Υποχρεωτική Ασφάλιση Ευθύνης Διοργανωτή.
5. Πρόσθετη ασφάλιση που καλύπτει τα έξοδα σε περίπτωση ατυχήματος ή ασθένειας μαθητή ή συνοδού καθηγητή**.** Να αναφέρεται το συνολικό κόστος.

**3**. **Ιδιωτικό συμφωνητικό**:

Σε δυο πρωτότυπα, με αρίθμηση σελίδων, τα οποία θα υπογραφούν από τα δυο μέρη και στη συνέχεια θα θεωρηθούν από τη ΔΟΥ.

**4**. **Προσφορά και** **Δικαιολογητικά :**

Να κατατεθούν υποχρεωτικά και εμπρόθεσμα, όπως προαναφέρθηκαν. Η εκπρόθεσμη κατάθεση της προσφοράς, η μη κατάθεση όλων των απαιτούμενων δικαιολογητικών, η παράλειψη αναφοράς του συνολικού κόστους στην προσφορά, επιφέρουν αποκλεισμό από τη διαδικασία αξιολόγησης.

**5**. **Αποδείξεις:**

Θα εκδοθούν οι προβλεπόμενες νομότυπες αποδείξεις για τα ποσά που θα καταβληθούν.

**Καλούνται οι ενδιαφερόμενοι,** ταξιδιωτικά γραφεία και λοιποί δικαιούχοι, που κατέχουν άδεια λειτουργίας σε ισχύ, αποδέχονται και μπορούν να ανταποκριθούν απολύτως, στους απαράβατους όρους της παρούσης, να καταθέσουν στο Σχολείο, κλειστές , σφραγισμένες προσφορές, σε επίσημο έντυπο με όλα τα διακριτικά στοιχεία και αριθμούς της επιχείρησης ή του ιδιοκτήτη, όπως είναι καταγεγραμμένοι στα μητρώα του ΕΟΤ ή του Υπουργείου Μεταφορών. Η προσφορά θα συνοδεύεται από τα δικαιολογητικά που παρακάτω αναφέρονται και θα κατατίθεται από τον εκπρόσωπο του ταξιδιωτικού γραφείου ή από νόμιμα εξουσιοδοτημένο άτομο.

**Δικαιολογητικά:**

Οι προσφορές οι οποίες περιλαμβάνουν μετακίνηση – διαμονή θα συνοδεύονται από:

* υπεύθυνη δήλωση, ότι οι υποψήφιοι κατέχουν δελτίο ΚΤΕΟ σε ισχύ.
* υπεύθυνη δήλωση των ταξιδιωτικών γραφείων, θα δηλώνεται επιπλέον ότι κατέχουν και ειδικό σήμα σε ισχύ.
* Βεβαίωση φορέα ασφάλισης και ΙΚΑ - ασφαλιστική ενημερότητα
* Φορολογική ενημερότητα .
* τον αριθμό του ασφαλιστηρίου συμβολαίου επαγγελματικής ευθύνης.
* επιβεβαίωση διαθεσιμότητας του ξενοδοχείου στο αντίστοιχο διάστημα για το σχολείο μας.

Αν υπάρχουν μεταφορικά μέσα μισθωμένα από άλλη επιχείρηση, θα αναφερθούν με δήλωση από τον ανάδοχο τα πλήρη επίσημα στοιχεία του εκμισθωτή, μέχρι την ημερομηνία διεξαγωγής της εκδρομής και σε κάθε περίπτωση για τα μεταφορικά μέσα πρέπει να δηλώνεται υπεύθυνα η κατοχή δελτίου ΚΤΕΟ σε ισχύ.

Να αναφέρεται ότι λεωφορεία θα πρέπει να είναι διαθέσιμα και για τις μετακινήσεις των μαθητών και κατά τις βραδινές ώρες και με δύο οδηγούς.

**Δικαιολογητικά με ηλεκτρονικό ταχυδρομείο δεν θα γίνονται δεκτά.**

**Οικονομικά στοιχεία**:

Θα περιγράφονται οι οικονομικές απαιτήσεις, για όλες τις υπηρεσίες, αναλυτικά, συμπεριλαμβανομένου ΦΠΑ, το συνολικό κόστος και το αναλογούν κόστος ανά άτομο. Αν η μετακίνηση των καθηγητών είναι δωρεάν, αυτό θα δηλώνεται στην προσφορά και δεν θα επιβαρύνει τους μαθητές.

**Προκαταβολή:**

Αν ζητείται, να αναφέρεται το απαιτούμενο ποσό. Να αναφερθούν οι απαιτούμενες οικονομικές απαιτήσεις, αν η εκδρομή αναβληθεί ή ματαιωθεί μετά την υπογραφή του συμφωνητικού.

**Εξόφληση:**

Το 35% του συνολικού ποσούθα παρακρατηθεί ως εγγύηση καλής εκτέλεσης και θα αποδοθεί μετά το πέρας του έργου με την παραλαβή των παραστατικών.

Αντίγραφο της προσφοράς θα υποβληθεί και σε ηλεκτρονική μορφή σε c.d. στον ίδιο κλειστό φάκελο.

**Υποβολή προσφορών** μέχρι την  **Δευτέρα 12/02/2018** και ώρα 10:00π.μ. Oι φάκελοι θα κατατίθενται στη γραμματεία του Σχολείου κλειστοί με επισυναπτόμενα τα δικαιολογητικά σε πρωτότυπη μορφή (και όχι με τηλεομοιοτυπία ή μέσω ηλεκτρονικού ταχυδρομείου), όταν παραληφθούν, θα πρωτοκολληθούν στην εξωτερική τους επιφάνεια και θα αναγραφεί η ώρα παραλαβής.

**Η παραλαβή και το άνοιγμα των προσφορών** από την επιτροπή θα γίνει την Δευτέρα 12/02/2018 και ώρα 14.00, παρουσία των ενδιαφερομένων που επιθυμούν να παρίστανται. Στους παριστάμενους υποψήφιους επιδεικνύονται για να διαπιστώσουν αν είναι πρωτοκολλημένοι οι φάκελοι, αν είναι κλειστοί και απαραβίαστοι, αν εμπεριέχουν όλα τα δικαιολογητικά, και ότι είναι συμπληρωμένο το συνολικό κόστος στις προσφορές**.** Στη συνέχεια οι υποψήφιοι αποχωρούν. Η αξιολόγηση θα γίνει σε κλειστή συνεδρίαση της επιτροπής του Σχολείου την ίδια ή άλλη μέρα.

**Ο διαγωνισμός είναι μειοδοτικός** και θα κατακυρωθεί υπέρ του μειοδότη, υπό την προϋπόθεση ότι η προσφορά του ανταποκρίνεται απολύτως στους όρους της παρούσης, τα ποιοτικά χαρακτηριστικά του τουριστικού γραφείου όπως αυτά προκύπτουν από προηγούμενες εμπειρίες και αξιολογήσεις σε ανάλογες μετακινήσεις είναι αξιόπιστα και ότι έχει υποβάλει όλα τα απαιτούμενα δικαιολογητικά.

Μετά την δημοσίευση της πράξης αξιολόγησης και κατάταξης των υποψηφίων στην ιστοσελίδα του σχολείου θα δοθεί προθεσμία δυο ημερών για υποβολή ενστάσεων για την εγκυρότητα της αξιολόγησης και στη συνέχεια θα δημοσιευτεί η απόφαση και η τελική πράξη ανάθεσης.

**Απευθείας ανάθεση:** Εάν δεν υποβληθούν τρεις προσφορές, θα δοθεί παράταση δύο ημερών και, αν και πάλι δεν υποβληθούν, θα γίνει απευθείας ανάθεση.

Καμία προφορική διαπραγμάτευση, προ ή μετά την ανάθεση, δεν είναι αποδεκτή, όλα τα αιτήματα διευκρινίσεων επί της πρόσκλησης θα υποβάλλονται γραπτώς.

Προφορική αμφισβήτηση των όρων της παρούσης, προειδοποιήσεις για ενστάσεις, προσφυγές ή διασπορά φημών, απόπειρα δυσφήμησης ή επηρεασμού της επιτροπής, μπορεί να προκαλέσουν ζήτημα αποκλεισμού.

H παρούσα διαβιβάζεται στη Δ/νση Δ.Ε. Αργολίδας για δημοσίευση στην ιστοσελίδα της Δ/νσης.

Η Διευθύντρια

Παπαθανασίου Ελένη